Komisijos reglamentas EB Nr. 89/2001
2001 m. sausio 17 d.
iš dalies keičiantis Tarybos reglamentą (EEB) Nr. 574/72, nustatantį Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, įgyvendinimo tvarką
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. kovo 21 d. Tarybos reglamentą (EEB) Nr. 574/72, nustatantį Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, įgyvendinimo tvarką [1] su paskutiniais pakeitimais, padarytais Reglamentu (EB) Nr. 1399/1999 [2], ypač į jo 122 straipsnį,
kadangi:
(1) Kai kurios valstybės narės ar jų kompetentingos valdžios institucijos prašė pakeisti Reglamento (EEB) Nr. 574/72 priedus.
(2) Šie pakeitimai kyla dėl sprendimų, kuriuos padarė atitinkamos valstybės narės, suinteresuotos valstybės narės ar jų kompetentingos valdžios institucijos, atsakingos už socialinės apsaugos teisės aktų įgyvendinimą pagal Bendrijos teisės aktus.
(3) Buvo gauta vieninga Darbuotojų migrantų socialinės apsaugos administracinės komisijos nuomonė,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 574/72 1-5 ir 10 priedai iš dalies keičiami kaip nurodyta šio reglamento priede.
2 straipsnis
Šis reglamentas įsigalioja 20 dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. sausio 17 d.